
RAPORT 
asupra propunerii legislative privind producerea şi comercializarea făinii, 

pâinii şi produselor de panificaţie 

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind producerea şi comercializarea făinii, pâinii şi produselor de panificaţie,  transmisă cu adresa  nr.Pl. x 278 din         9 mai 2011 şi înregistrată sub nr.24/330/12.05.2011. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere negativ al Guvernului, avizul negativ al Comisiei pentru sănătate şi familie şi avizul negativ al Comisiei juridice, de disciplină şi imunităţi.
Propunerea legislativă are ca obiect de reglementare producerea şi comercializarea făinii, pâinii şi produselor de panificaţie, stabilind condiţiile de fabricare şi caracteristicile calitative pe care trebuie să le îndeplinească făina şi produsele de panificaţie destinate consumului uman, din punct de vedere nutriţional.
Propunerea legislativă privind producerea şi comercializarea făinii, pâinii şi produselor de panificaţie face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative sus menţionată a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Adrian Rădulescu, secretar de stat în cadrul Ministerului Agriculturii şi Dezvoltării Rurale. 
La lucrările comisiei au fost prezenţi 26 de deputaţi, din totalul de 27 de deputaţi, membri ai comisiei.

Propunerea legislativă a fost respinsă în unanimitate, în şedinţa din 29 iunie 2011, din următorul considerent: 
· propunerea legislativă nu se încadrează în prevederile actuale ale legislaţiei din Uniunea Europeană şi din România în ceea ce priveşte producerea şi comercializarea produselor alimentare.
Propunerea legislativă a fost respinsă de Senat în şedinţa din 4 mai 2011.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
          PREŞEDINTE,
             



  SECRETAR,

   Dr. ing. Stelian FUIA


                                   Vasile MOCANU
Expert, Gheorghe Adrian  Goţa

